智商研究當中一個相當有爭議性嘅問題係「智商係咪天生？」。有唔少人主張智能係可以後天提升嘅。不過事實係研究顯示，一個大人嘅iq有幾高喺好大程度上係由遺傳因素話事嘅－成年智商嘅遺傳度超過60%，呢個結果表示，嘗試提高細路嘅智商的確有可能成功，但提高智商嘅措施好多時到咗成年嗰陣就會失效－一個本來智商平均、但因為呢啲提高智商嘅措施而提高咗智商嘅細路，大過咗之後多數會變返一般智商嘅大人。